नई दिल्ली. एयर इंडिया ने 61 से 90 मिनट की डोमेस्टिक फ्लाइट्स में गर्म वेजिटेरियन फूड सर्व करने का फैसला लिया है। नई व्यवस्था एक जनवरी से इकॉनमी क्लास में लागू होगी।
क्या है नया सर्कुलर?
- एयर इंडिया के जीएम डी. एक्स पैस के द्वारा साइन एक सर्कुलर 23 दिसंबर को जारी किया गया है।
- इसमें 61-90 मिनट की उड़ानों में इकॉनमी क्लास के पैसेंजर्स को गर्म वेजिटेरियन फूड सर्व करने की बात कही गई।
- नए सर्कुलर के मुताबिक, अब लंच और डिनर के समय पैसेंजर्स को चाय/कॉफी सर्व नहीं की जाएगी।
- सर्कुलर 'मस्ट रीड' टाइटल के साथ कस्टमर सर्विसेज के एग्जिक्यूटिव डायरेक्टर ऑफिस से जारी हुआ है।
- इसमें सभी केबिन क्रू और इन-फ्लाइट सर्विस स्टॉफ को फॉलो करने के लिए कहा गया है।
क्या है सरकार का कहना?
- सिविल एविएशन राज्य मंत्री महेश शर्मा का कहना है कि पैसेंजर्स की शिकायतों के बाद इसे अपग्रेड किया गया है।
- पहले भी कम दूरी की फ्लाइट्स में नॉन वेज फूड नहीं परोसा जाता था। कोई नई व्यवस्था लागू नहीं की हुई है।
- वहीं, जम्मू-कश्मीर के पूर्व मुख्यमंत्री उमर अब्दुल्ला ने ट्वीट कर पूछा है कि इसके पीछे क्या वजह है, कोई समझा नहीं पा रहा।
क्या है एयर इंडिया की सफाई?
इस सर्कुलर को लेकर ट्विटर पर बहस छिड़ने के बाद एयर इंडिया के सीईओ अश्विनी लोहानी ने कहा, ''कम दूरी की फ्लाइट्स में एयर इंडिया अभी कोल्ड स्नेक्स सर्व करती है, लेकिन नए साल से पैसेंजर्स को गर्म खाना परोसा जाएगा।'' उन्होंने नॉन वेज फूड नहीं परोसने की बात से इनकार किया।
आगे की स्लाइड्स में देखें, गर्म वेज फूड सर्व करने के लिए एयर इंडिया के सर्कुलर की कॉपी...
hin_Deva hin_Deva hin_Deva hin_Deva hin_Deva mag_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva